Ишемов Сәйфулла Килмөхәмәт улы

Ишемов Сәйфулла Килмөхәмәт улы (1825—?) — башҡорт кантоны начальнигы була.  (1855).

 Биографияһы 
Ишемов Сәйфулла Килмөхәмәт улы 1825 йылда Ырымбур губернаһының Ырымбур өйәҙе Үҫәргән улусы (хәҙерге Ырымбур өлкәһенең Ҡыуандыҡ районы) Ейәнсура ауылында тыуған. Сығышы менән башҡорт.

1843 йылдан бирле 10‑сы башҡорт кантонында, ә 1853 йылдан — 7-се башҡорт кантонының 2-се бүлегендә хеҙмәт итә.

1854 йылдан 10-сы башҡорт кантонының 3-сө бүлеге начальнигы була.

1853—1856 йылдарҙағы Ҡырым һуғышында ҡатнаша. Андрей таҫмаһында «1853-1856 йылдарҙа Көнсығыш һуғышы иҫтәлегенә» бронза миҙалы менән бүләкләнә.

1856—1860 йылдарҙа 3‑сө башҡорт кантонының (10-сы башҡорт кантонының 3-сө бүлегенән төҙөлгән, үҙәге — Ейәнсура) начальнигы була.

Артабанғы яҙмышы билдәһеҙ.

 Иҫкәрмәләр 

Категория:Башҡорт кантондары башлыҡтары
Категория:Алфавит буйынса шәхестәр
Категория:1825 йылда тыуғандар
Категория:Ырымбур губернаһында тыуғандар
Категория:Ҡырым һуғышында ҡатнашыусылар
Категория:Ҡыуандыҡ районында тыуғандар